تورکیه، قطر بحرانی‌نین حلّی اوچون دیپلوماتیک تلاشلارینی داوام ائتدیررکن، بو اؤلکه‌یه 3 نفرلیک نیظامی بیر هیات گؤندردی.
باش قرارگاه باشچیلیغین‌دان ائدیلن آچیقلامادا، تورک سیلاح‌لی گوجلری عنصورلری‌نین قطرده دایمی مستقر اولماسینا ایمکان تامین ائدن "تورکیه جمهوریتی ایله قطر دولتی آراسیندا نیظامی تحصیل، ساوونما صنایع ایله قطر توپراق‌لاریندا تور سیلاحلی گوجلری‌نین یئرلشدیریلمه‌سی موضوعسوندا ایش بیرلیگی سازیشی"نین 15 ژوئن 2015 تاریخینده ایجرایه قویولماسی خاطیرلادیلدی.
"قطر توپراق‌لاریندا تورک کوجلری‌نین قونوشلاندیریلماسینا حاقیندا تطبیق سازیشی" نین ایسه 28 آوریل 2016دا ایمضالاندیغی و 7 ژوئن 2017ده تورکیه بؤیوک میللت مجلیسی عمومی قورولوندا قبول ائدیلدیگی ایفاده ائدیلن آچیقلامادا، مستقر اولما ایشلری‌نین داوامی خصوصیتینده اوچ نفرلیک بیر نیظامی هیاتین قطر 'ه گؤندریلدیگی بیلدیریلدی.
آچیقلامادا،
"هیات، قونوشلانما حاضیرلیق‌لاری ایله علاقه‌دار کشف و کووردیناسیون ایشلرینه قطرده داوام ائتمکده‌دیر." ایفاده‌لرینه یئر وئریلدی.
دیگر طرف‌دن سوما‌لی ده، بیرلشیک عرب امیرلیک‌لری و سعودی عربیستانی‌نین طلب‌لرینی رد ائده‌رک، قطر ایله دیپلوماتیک علاقه‌سینی کسمیه‌جگینی اعلان ائتدی.
قطره کؤمک الینی اوزا‌دان اؤلکه‌لر آراسینا مراکش ده قاتیلدی.
مراکش کرا‌لی 6. محمد، قطره هاوا یولو ایله قیدا گؤندریلمه‌سی اوچون تعلیمات وئردی.
بو آرادا، سعودی عربیستانی خاریجی ایشلر ناظیری عادل ال جوبئیر، واشینگتوندا آمریکا خاریجی ایشلر ناظیری رکس تیلرسون ایله گؤروشدو.
جوبئیر، گؤروشمه‌نین آردین‌دان ائتدیگی آچیقلامادا،
"قطری تحریم ائتمیریک. قطرین لیمان‌لاری آچیق، هاوا آلانلاری آچیق، بیز یالنیز اؤز هاوا ساحه‌میزی قطر شیرکت‌لرینه قوللاندیرتمیریک. دیگرلری ایستیفاده ائده بیلر. لیمان‌لارینا دا گیریش چیخیش ائدیله‌بیلیر، اما قاراسولاریمیزدان گئچیرتمئییک. بو تحریم دئییل. لازیم اولسا قطره قیدا و طیبی وسایل کمکینه حاضیریق. " ایفاده‌لرینی ایستیفاده ائتدی.
بیرلشیک عرب امرلیک‌لری‌نین واشینگتون سفیری یوسوف العتیبه ایسه، قطره دیپلوماتیک تحریم تطبیق ائدن اؤلکه‌لرین، آلدیق‌لاری تدبیرلرین آمریکانین بؤلگه‌دکی نیظامی پایگاهلارینی تأثیر ائتمیه‌جگینی واشینگتونا چاتدیریب‌لار ایفاده ائده‌رک،
"سؤز موضوعسو تدبیرلر آراسیندا، قطره یؤنلیک نیظامی بیر عملیات سؤز موضوعسو دئییل." دئیه دانیشدی.
العتیبه، قطردن ایستنن طلب‌لرین لیسته‌سی‌نین یاخیندا واشینگتونا تقدیم ائدیله‌جگینی بیلدیردی.
سعودی عربیستانینا گئتمه‌یه حاضیرلانان عراق باش ناظیری حیدر العبادی ده، قطره تحریم تطبیق اولونماسینا قارشی اولدوغونو آچیقلادی.
العبادی، ریاض‌دا دوحه‌یه یؤنلیک اتهام آچیق‌لیق گتیرمه‌سینی ایستیه‌جگینی سؤیله‌دی.
